Dunia Generasi Baru

Dunia Generasi Baru ialah sebuah siri drama televisyen berorientasikan belia Malaysia 2015 arahan Johan Bahar dengan skrip oleh Wan Hasliza Wan Zainuddin, diinspirasikan dari siri TV, Dunia Baru. Ia bersiaran dari 16 April 2015 hingga 9 Julai 2015 di Slot Aurora TV9.

Sinopsis
Mengisahkan enam remaja Norelle, Zuhal, Zahra, Rik, Siska dan Aman yang mempu­nyai pelbagai perangai dan kerenah. Segalanya disatukan dan disulam dengan nilai persahabatan yang pasti membuatkan penonton terhibur. Norelle (Kaka Azraff) seorang gadis lincah dan keanak-anakan yang senang bergaul dan sering menjadi pendengar serta penasihat yang baik.

Disebabkan itu kadangkala Norelle terpaksa menghabiskan banyak masanya untuk menyelesaikan masalah orang di sekelilingnya. Aman (Erwin Dawson) pula sentiasa cuba berlagak ‘cool’ walaupun tindak-tanduknya selalu membuatkan orang lain salah faham. Seorang yang lucu dan gemar‚ mengadakan perbualannya dengan cara ‘rap’. Aman sebilik dengan Zuhal (Ben Amir) seorang jejaka tampan dan dimanjakan dengan kemewahan keluarganya. Walaupun Zuhal mudah marah, kedua-duanya adalah rakan karib. Rik (Fadlan Hazim) juga mempunyai kisahnya yang tersendiri dan agak misteri. 

Zahra (Zahirah Macwilson), gadis manis dari keluarga yang sederhana. Dia mulanya bermusuh dengan Norelle, namun kemudian mereka berkawan baik. Begitu juga Siska (Natasha Elyzza) anak bintang rock yang cuba lari daripada perhatian ramai dan enggan menggunakan ayahnya sebagai kelebihan yang ada. Penuh dengan cabaran, enam remaja ini terpaksa berhadapan dengan masalah masing-masing dalam menempuh alam universiti dan mempertahankan persahabatan mereka. Namun tiada jalan mudah kerana semakin banyak konflik menimpa mereka. 

Disebalik sikap rakan-rakan perempuan yang penuh ragam, Norelle juga berdepan dengan rakan lelaki yang turut mempunyai masalah mereka tersendiri. Mereka terdiri daripada Aman yang licik dan gemar menipu ibu bapanya. Zuhal, anak orang berada yang ego dan  hidup bergantung dengan duit. Manakala Rik pula seorang kasanova hobinya suka bermain cinta. Sementara itu Zuhal telah membuat taruhan dengan Rik untuk memikat Zahra. Sekiranya Rik berjaya membuatkan Zahra jatuh cinta maka Rik akan dapat memiliki vespanya.

Pelakon

Pelakon utama
Kaka Azraff sebagai Norelle (disebut Norell)                               
Natasha Elyzza sebagai Siska
Erwin Dawson sebagai Aman
Fadlan Hazim sebagai Rik
Zahirah MacWilson sebagai Zahrah
Ben Amir sebagai Zuhal
Mathilda Malis sebagai Marina

Pelakon pembantu
Azhar Sulaiman sebagai Rio (bapa Siska)
Haeriyanto Hassan sebagai Zahari (bapa Zuhal)
Hafiz Halim sebagai Abang Boy (abang Siska)
Amai Kamarudin sebagai MAHA (pelajar senior)
Laila Nasir sebagai Zulaika (ibu Zahra)
Aedy Ashraf sebagai Andy (episod 12,13)
Afry Wijoyo sebagai (pelajar senior)
Anumahsuri sebagai Lani (kawan sekelas Siska)

Episod

Muzik 
 Kaka Azraff feat. Sleeq - Bukan Hal Aku (intro)
 Kaka Azraff feat Zizan Razak - Bawa Aku Pergi

Trivia
 Watak Zuhal lakonan Ben Amir sebenarnya memiliki nama sama dengan watak Uncle Zuhal lakonan Usop Wilcha dalam Dunia Baru musim pertama.
 Lokasi yang menjadi tempat mereka melanjutkan pengajian ialah di IUMW (International University of Malaysia Wales). Sebuah universiti swasta yang menjalinkan kerjasama dengan Universiti Malaya dan lokasi kampusnya terletak di Jalan Tun Ismail di tengah kotaraya. Berhampiran dengan akses pengangkutan awam seperti Stesen KTM - Putra dan Stesen lrt STAR Sultan Ismail dan PWTC. Juga berjiran dengan OUM (Open University Malaysia).
 Ikatan kekeluargaan - Zahra dan Zuhal boleh dianggap half sibling/half brother/half sister kerana mereka berasal dari bapa yang sama dan Ibu yang berlainan. Bapa Zuhal, Zahari menceraikan ibu Zahra semasa mengandungkan Zahra dan dia tidak tahu dia mengandung semasa menceraikannya. Kemudian berkahwin dengan ibu Zuhal. Ibu Zahra pula hanya menceritakan bapa nya sudah mati sebelum dia dilahirkan. Zahra memiliki  lagi 2 adik beradik dari perkahwinan kedua ibunya.
 Suzanna dalam siri asal Dunia Baru dilihat menipu status dengan mengatakan dia berasal dari keluarga kaya, hakikatnya dia datang dari keluarga miskin. Ini kontra dengan Siska yang berasal dari keluarga berkemampuan tetapi berbohong pada teman-teman dan warga kampus dia dari keluarga miskin.
 Hampir setiap episod Rik akan mempunyai pasangan baru, Rik ini mirip Umarah lakonan Que Haidar dalam siri asal. Tetapi Rik tidak kedekut dan berkira tentang wang.
 Tempat dimana Rik selalu dating ialah di Uncle Ron's Cafe, Kota Damansara.
 Zack (episode 10) yang diupah oleh Rik untuk menyamar sebagai Aaron Musa adalah orang sama memegang watak Kodok dalam siri tv KAMI.
 Nomi, adik Norelle hanya berhubung dengan Norelle melalui telefon tetapi wataknya tidak pernah ditampilkan. 
 Kaka Azraff dan Ben Zahid kembali berlakon bersama semula di dalam drama Inai Yang Hilang 2018 ntv7

Rujukan

Drama Melayu 2015 
Rancangan TV9 
Siri drama televisyen Malaysia